Document ID: 32006R1861

UREDBA KOMISIJE (ES) št. 1861/2006
z dne 15. decembra 2006
o spremembi Uredbe (EGS) št. 2237/77 o obliki poročila s kmetijskega gospodarstva
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti (1) in zlasti člena 7(3) Uredbe,
ob upoštevanju naslednjega:
(1)
Uredba Komisije (EGS) št. 2237/77 z dne 23. septembra 1977 o spremembah Uredbe št. 118/66/EGS o obliki poročila s kmetijskega gospodarstva, ki se uporablja za določanje dohodkov kmetijskih gospodarstev (2) določa vrsto računovodskih podatkov, ki jih je treba podati v poročilu s kmetijskega gospodarstva.
(2)
Vsebino poročila s kmetijskega gospodarstva je primerno prilagoditi novim določbam o strukturnih skladih in razvoju podeželja ter pojasniti, poenostaviti ali bolje uskladiti nekatere dele poročila s kmetijskega gospodarstva.
(3)
Ukrepi, predvideni s to uredbo, so v skladu z mnenjem Odbora Skupnosti za mrežo računovodskih podatkov s kmetijskih gospodarstev -
SPREJELA NASLEDNJO UREDBO:
Člen 1
Prilogi I in II k Uredbi (EGS) št. 2237/77 se spremenita v skladu s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Uporabljati se začne z obračunskim letom 2007, ki se prične v obdobju med 1. januarjem in 1. julijem 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. decembra 2006

Labels: 6